**Módosítási javaslat**

1. Jelen okiratba foglaltan felek megállapodnak abban, hogy a bátaszéki 61/19. hrsz-ú ingatlan továbbra is Bátaszék Város Önkormányzatának kizárólagos tulajdonát képezi, míg a bátaszéki 61/19/A. hrsz-ú ingatlan (épület, felépítmény) a BODRI-SZŐLŐMŰVELŐ Kft. kizárólagos tulajdonát képezi, azzal, hogy a 61/19/A. hrsz-ú ingatlan tehermentes és átjárási szolgalom illeti meg az épület (borászati üzem) fennállásának idejéig a bátaszéki 61/19. hrsz-ú ingatlanon a borászati üzem működtetési céljának eléréséhez szükséges mértékben.
2. Bátaszék Város Önkormányzata feltétlen és visszavonhatatlan hozzájárulását adja ahhoz, hogy az 1. pontban írt ingatlanon a Bátaszék belterület 61/19/A. hrsz-ú ingatlan 463 m2 területtel kialakításra kerüljék a BODRI-SZŐLŐMŰVELŐ Kft. 1/1-ed arányú tulajdonszerzésével azzal, **hogy a kialakításra kerülő ingatlan alatti föld tulajdonjogát az épülettulajdonos nem szerzi meg,** továbbá a Bátaszék belterület 61/19/A. hrsz-ú ingatlan javára, az épület (borászati üzem) fennállásáig átjárási szolgalom kerüljék bejegyzésre az ingatlannyilvántartásba a bátaszéki 61/19. hrsz-ú ingatlanon a borászati üzem működtetési céljának eléréséhez szükséges mértékben.